title: 2012/554/ES: Eiropas Parlamenta Lēmums ( 2012. gada 10. maijs ) par Eiropas Savienības 2010. finanšu gada vispārējā budžeta izpildes apstiprināšanu, IV iedaļa – Tiesa

text:
               17.10.2012

               LV

               Eiropas Savienības Oficiālais Vēstnesis

               L 286/100

         EIROPAS PARLAMENTA LĒMUMS
   (2012. gada 10. maijs)
   par Eiropas Savienības 2010. finanšu gada vispārējā budžeta izpildes apstiprināšanu, IV iedaļa – Tiesa
   (2012/554/ES)
   EIROPAS PARLAMENTS,

               —

               ņemot vērā Eiropas Savienības 2010. finanšu gada vispārējo budžetu (1),

               —

               ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0259/2011) (2),

               —

               ņemot vērā Tiesas gada ziņojumu par 2010. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0088/2012),

               1.

               sniedz Tiesas sekretāram apstiprinājumu par Tiesas 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 64, 12.3.2010.

      (2)  OV C 332, 14.11.2011., 1. lpp.

      (3)  OV C 326, 10.11.2011., 1. lpp.

      (4)  OV C 332, 14.11.2011., 134. lpp.

      (5)  OV L 248, 16.9.2002., 1. lpp.
    ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/101

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par Eiropas Savienības 2010. finanšu gada vispārējā budžeta izpildes apstiprināšanu, IV iedaļa – Tiesa
   EIROPAS PARLAMENTS,

               —

               ņemot vērā Eiropas Savienības 2010. finanšu gada vispārējo budžetu (1),

               —

               ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0259/2011) (2),

               —

               ņemot vērā Tiesas gada ziņojumu par 2010. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu;

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0088/2012),

               1.

               uzsver, ka Revīzijas palāta 2010. gada pārskatā “neformulē apsvērumus par Eiropas Savienības Tiesu” (7.23. punkts);

               2.

               pauž gandarījumu, ka Revīzijas palāta, pamatojoties uz veikto revīziju, secinājusi, ka kopumā 2010. gada 31. decembrī slēgtajā finanšu gadā izdarītajos maksājumos saistībā ar iestāžu un pārējo struktūru administratīvajiem un citiem izdevumiem būtisku kļūdu nav; nodaļā “Administratīvie izdevumi” iespējamākais kļūdu īpatsvars kopumā tiek lēsts 0,4 % apmērā (7.9. un 7.10. punkts);

               3.

               konstatē, ka 2010. gadā Tiesas rīcībā bija saistību apropriācijas EUR 331 000 000 apmērā (2009. gadā – EUR 318 000 000) un ka šo apropriāciju izlietojuma līmenis bija 97,9 % (2009. gadā – 98,5 %); uzsver, ka Tiesas budžets paredzēts tikai administratīvām vajadzībām – 75 % līdzekļu atvēlēti šajā iestādē nodarbinātajiem un 25 % – ēkām, mēbelēm, aprīkojumam un dažādiem darbības izdevumiem;

               4.

               atgādina, ka 2009. gadā tika padziļināti izvērtētas Tiesas uzraudzības un kontroles sistēmas; uzsver Revīzijas palātas konstatējumu, ka kontroles un uzraudzības sistēmas darbojas pietiekami efektīvi, lai atklātu iespējamās kļūdas un izņēmumus;

               5.

               atgādina arī par Revīzijas palātas 2009. gadā izdarīto konstatējumu, ka Tiesa nebija paredzējusi pamatlīguma termiņa beigšanos; norāda uz Tiesas 2010. gada darbības pārskatā (6) sniegtajiem paskaidrojumiem attiecībā uz izmantotās procedūras likumību; norāda, ka ar līgumiem saistīto datu pārvaldības pastiprināšanai integrētajā pārvaldības sistēmā SAP (budžeta un finanšu pārvaldības instruments) būtu jāļauj novērst šādas situācijas atkārtošanos nākotnē;

               6.

               ar gandarījumu norāda, ka Mutiskās tulkošanas ģenerāldirektorāts ir izpildījis iekšējā revidenta ieteikumus attiecībā uz mutiskās tulkošanas un ar ārējiem tulkotājiem saistīto izdevumu pārvaldību un ka šo pakalpojumu izmantošana tiks pārbaudīta vēlāk;

               7.

               pieņem zināšanai to, ka Infrastruktūras ģenerāldirektorāts 2009. gadā pieņēma rīcības plānu, lai izpildītu iekšējā revidenta svarīgākos ieteikumus attiecībā uz mākslas darbu pārvaldību un uzglabāšanu; vēlas, lai to 2011. gada darbības pārskatā informētu par šajā jomā panākto;

               8.

               pieņem zināšanai to, ka kompetentais dienests ir veicis divas iekšējās revīzijas – vienu attiecībā uz naudas līdzekļiem, bankas kontiem un maksājumu veikšanu un otru attiecībā uz dienas naudas izmaksu; vēlas, lai to gada darbības pārskatā informētu par ieteikumu izpildi;

               9.

               pauž gandarījumu, ka lietojumprogrammas e-Curia, kas ļaus tiesvedības dokumentus iesniegt un paziņot par tiem elektroniski, izstrāde 2010. gadā sasniedza testēšanas fāzi, tajā piedaloties divām dalībvalstīm; šī lietojumprogramma nākotnē ļaus būtiski samazināt vēstuļu apmaiņas apmēru, atteikties no ienākošo un izejošo tiesvedības dokumentu numurēšanas un optimizēt iekšējā darba plūsmu;

               10.

               ar gandarījumu norāda, ka Tiesa, ņemot vērā Parlamenta 2011. gada 10. maija rezolūcijā (7) par 2009. finanšu gada vispārējā budžeta izpildes apstiprināšanu (14. punktā) izteikto prasību, ir izskatījusi mutiskās tulkošanas jautājumu savā gada darbības pārskatā par 2010. finanšu gadu; konstatē būtisku sēžu pieaugumu (par 27 %), kas galvenokārt saistīts ar paplašināšanos un Lisabonas līguma stāšanos spēkā:

                  Sēžu skaits
                   (8)

                           Ar mutisko

                           2004

                           2005

                           2006

                           2007

                           2008

                           2009

                           2010

                           Tiesas sēdes

                           350

                           411

                           366

                           369

                           517

                           454

                           520

                           Citas sanāksmes

                           63

                           51

                           78

                           54

                           30

                           37

                           102

                           Sēdes – kopā

                           413

                           462

                           444

                           423

                           547

                           491

                           622

               11.

               uzsver institucionālās sadarbības nozīmi mutisko tulku dienesta pārvaldībā un viņu darbā pieņemšanā;

               12.

               ar gandarījumu norāda, ka Tiesa 2011. gada aprīlī iesniedza budžeta lēmējiestādēm atjauninātu ieguldījumu plānu nekustamā īpašuma jomā laikposmam no 2011. līdz 2013. gadam, kura divi galvenie mērķi ir: pirmkārt, visus Tiesas dienestus izvietot vienā vietā un, otrkārt, iegādāties attiecīgās ēkas; norāda, ka celtniecības izmaksas tiek lēstas aptuveni EUR 355 300 000 apmērā, no kuriem 2010. gada beigās vēl nebija konsolidēti EUR 40 000 000;

               13.

               pauž gandarījumu, ka Tiesas darbību raksturojošie statistikas dati par 2010. gadu kopumā liecina par augstu produktivitāti un efektivitātes uzlabošanos attiecībā uz tiesas procesu ilgumu: 16,1 mēnesis – prejudiciāliem nolēmumiem, 16,7 mēneši – tiešajām prasībām (17,1 mēnesis 2009. gadā) un 14,3 mēneši – apelācijai (15,4 mēneši 2009. gadā);

               14.

               sagaida tiesas procesu ilguma turpmāku samazināšanos; uzskata, ka šo mērķi varētu palīdzēt sasniegt iekšēja reorganizācija un speciālistu pārcelšana citā amatā, ņemot vērā attiecīgās kompetences jomas;

               15.

               pauž bažas par Tiesā iesniegto lietu skaita ievērojamo pieaugumu (631 lieta 2010. gadā), lai gan slēgto lietu skaits nav būtiski mainījies; turklāt konstatē, ka neizskatīto lietu skaits Tiesā 2010. gadā paaugstinājies līdz 799 lietām, neraugoties uz to, ka tiesvedības vidējais ilgums ir sasniedzis līdz šim viszemāko rādītāju, proti, 16,1 mēnesis uz tiesvedību:

                  Tiesas vispārējā darbība
                   (9)

                           Lietas

                           2006

                           2007

                           2008

                           2009

                           2010

                           Iesniegtās

                           537

                           581

                           593

                           562

                           631

                           Slēgtās

                           546

                           570

                           567

                           588

                           574

                           Neizskatītās

                           731

                           742

                           768

                           742

                           799

               16.

               ar bažām norāda uz Vispārējā tiesā iesniegto lietu skaita būtisko pieaugumu (636 lietas 2010. gadā); konstatē, ka slēgto lietu skaits ir nedaudz samazinājies; tomēr norāda, ka Vispārējā tiesā neizskatīto lietu skaits ir sasniedzis 1 300 lietas, neraugoties uz vidējā tiesvedības ilguma samazināšanos (24,7 mēneši 2010. gadā salīdzinājumā ar 27,2 mēnešiem 2009. gadā):

                  Vispārējās tiesas darbība
                   (10)

                           Lietas

                           2006

                           2007

                           2008

                           2009

                           2010

                           Iesniegtās

                           432

                           522

                           629

                           568

                           636

                           Slēgtās

                           436

                           397

                           605

                           555

                           527

                           Neizskatītās

                           1 029

                           1 154

                           1 178

                           1 191

                           1 300

               17.

               tādēļ atbalsta Tiesas iniciatīvu, tai 2011. gada marta beigās iesniedzot abām likumdošanas iestādēm priekšlikumu Tiesas statūtu reformai (reforma it īpaši paredz papildu 12 tiesnešu iecelšanu Vispārējā tiesā); uzskata, ka šī iniciatīva būtu jāīsteno pēc iespējas efektīvāk izmaksu ziņā; cer, ka 2012. gada sākumā izdosies apstiprināt strukturālos pasākumus, lai šogad pēc iespējas ātrāk varētu sākt to īstenošanu;

               18.

               aicina gada darbības pārskatā iekļaut arī izsmeļošu tabulu, kurā tiktu atspoguļoti visi Tiesas rīcībā esošie cilvēkresursi sadalījumā pēc amata kategorijas, pakāpes, dzimuma, piedalīšanās profesionālajā apmācībā un valstspiederības; tomēr pauž gandarījumu, ka Tiesas gada darbības pārskatā jau tiek sniegta izsmeļoša informācija par personāla pārvaldību, un atzinīgi vērtē Tiesas atbildes uz Parlamenta papildu jautājumiem šajā jomā; prasa Tiesai turpmāk šo informāciju pārskatā iekļaut automātiski un informēt Parlamentu arī par to, kā tās personāls izmanto tāldarba un elastīgā darba laika iespējas.

      (1)  OV L 64, 12.3.2010.

      (2)  OV C 332, 14.11.2011., 1. lpp.

      (3)  OV C 326, 10.11.2011., 1. lpp.

      (4)  OV C 332, 14.11.2011., 134. lpp.

      (5)  OV L 248, 16.9.2002., 1. lpp.

      (6)  Gada darbības pārskats par 2010. finanšu gadu, 91. lpp.

      (7)  OV L 250, 27.9.2011., 90. lpp.

      (8)  Gada darbības pārskats par 2010. finanšu gadu, 54. lpp.

      (9)  Gada darbības pārskats par 2010. finanšu gadu, 6. lpp.

      (10)  Gada darbības pārskats par 2010. finanšu gadu, 8. lpp.


title: Padomes Lēmums (1975. gada 20. maijs) par Farmācijas komitejas izveidi

text:
Svarīgs juridisks paziņojums

|

31975D0320

Oficiālais Vēstnesis L 147 , 09/06/1975 Lpp. 0023 - 0023 Speciālizdevums somu valodā: Nodaļa 13 Sējums 4 Lpp. 0108  Speciālizdevums spāņu valodā: Nodaļa 13 Sējums 4 Lpp. 0102  Speciālizdevums zviedru valodā: Nodaļa 13 Sējums 4 Lpp. 0108  Speciālizdevums portugāļu valodā Nodaļa 13 Sējums 4 Lpp. 0102

		Padomes lēmums(1975. gada 20. maijs)par Farmācijas komitejas izveidi(75/320/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Komisijas priekšlikumu,tā kā Padomes pieņemto pasākumu izpilde attiecībā uz tiesību aktu saskaņošanu par patentētu zāļu izmantošanu cilvēkiem var izraisīt sarežģījumus, kas būtu kopīgi jāpēta;tā kā šajā sakarā ir jāizveido komiteja, kuru vada Komisijas pārstāvis un kurā ir dalībvalstu pārstāvji no šo valstu administrācijas,IR PIEŅĒMUSI ŠĀDU LĒMUMU.1. pantsIr jāizveido komiteja, ko sauc par "Farmācijas komiteju" un jāpievieno Komisijai.2. pantsNeskarot Patentēto zāļu komitejas pienākumus, kas ir minēti 8. pantā Padomes Otrajā direktīvā 75/319/EEK (1975. gada 20. maijs) par normatīvajos vai administratīvajos aktos izklāstīto noteikumu tuvināšanu attiecībā uz patentētām zālēm [1], šīs komitejas uzdevums ir pārbaudīt:- visus jautājumus par direktīvu piemērošanu saistībā ar patentētajām zālēm, ko ierosinājis šis priekšsēdētājs vai nu pēc paša ierosmes, vai arī pēc kādas dalībvalsts pārstāvja lūguma,- visus citus jautājumus patentēto zāļu jomā, ko ierosinājis šis priekšsēdētājs vai nu pēc paša ierosmes, vai arī pēc kādas dalībvalsts pārstāvja lūguma.Komisija apspriežas ar komiteju, sagatavojot priekšlikumus direktīvām patentēto zāļu jomā un, jo īpaši, ja tā apsver kādus grozījumus Padomes Direktīvā 65/65/EEK (1965. gada 26. janvāris) par normatīvu vai administratīvu aktu tuvināšanu attiecībā uz patentētām zālēm [2], kurus tā varētu ierosināt.3. pants1. Komitejā ir dalībvalstu administrācijas vecākie eksperti sabiedrības veselības aizsardzības jautājumos, un katrai dalībvalstij ir viens pārstāvis.2. Katram pārstāvim ir viens vietnieks. Šim vietniekam ir tiesības piedalīties komitejas sanāksmēs.3. Šajā komitejā prezidē Komisijas pārstāvis.4. pantsKomiteja apstiprina savu reglamentu.Briselē, 1975. gada 20. maijāPadomes vārdā —priekšsēdētājsR. Ryan[1] OV L 147, 9.6.1975., 13. lpp.[2] OV 22, 9.2.1965., 369/65. lpp.--------------------------------------------------


title: Eiropas Centrālās bankas Lēmums (ES) 2017/1359 (2017. gada 18. maijs), ar ko groza Lēmumu (ES) 2016/948 par uzņēmumu sektora aktīvu iegādes programmas īstenošanu (ECB/2017/13)

text:
                  21.7.2017

                  LV

                  Eiropas Savienības Oficiālais Vēstnesis

                  L 190/20

            EIROPAS CENTRĀLĀS BANKAS LĒMUMS (ES) 2017/1359
      (2017. gada 18. maijs),
      ar ko groza Lēmumu (ES) 2016/948 par uzņēmumu sektora aktīvu iegādes programmas īstenošanu (ECB/2017/13)
      EIROPAS CENTRĀLĀS BANKAS PADOME,
      ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
      ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. panta otro daļu saistībā ar 3.1. panta pirmo ievilkumu un 18.1. pantu,
      tā kā:

                  (1)

                  Ar Eiropas Centrālās bankas Lēmumu (ES) 2016/948 (ECB/2016/16) (1) tika izveidota uzņēmumu sektora aktīvu iegādes programma (USAIP). Nodrošināto obligāciju iegādes trešā programma, ar aktīviem nodrošinātu vērtspapīru iegādes programma un otrreizējo tirgu valsts sektora aktīvu iegādes programma kopā ar USAIP ir daļa no paplašinātās aktīvu iegādes programmas (AIP). AIP mērķis ir turpināt uzlabot monetārās politikas transmisiju, atbalstīt euro zonas tautsaimniecības kreditēšanu, mīkstināt mājsaimniecību un uzņēmumu aizņēmumu nosacījumus un veicināt inflācijas atgriešanos līmenī, kas vidējā termiņā ir zemāks par 2 %, bet tuvu tam, un kas atbilst Eiropas Centrālās bankas (ECB) galvenajam mērķim, proti, uzturēt cenu stabilitāti.

                  (2)

                  Vienotas monetārās politikas īstenošanai, tostarp ar AIP palīdzību, jānosaka instrumenti un procedūras, kas jāizmanto Eurosistēmai, lai šādu politiku īstenotu vienoti visās dalībvalstīs, kuru valūta ir euro.

                  (3)

                  ECB Padome 2017. gada 22. marta sanāksmē nolēma pilnveidot noteikumus, ko piemēro parāda instrumentiem, kurus emitējušas likvidēšanas mērķa iestādes, lai nodrošinātu konsekventu attieksmi pret tām AIP programmā.

                  (4)

                  Tādēļ attiecīgi jāgroza Lēmums (ES) 2016/948 (ECB/2016/16),

            IR PIEŅĒMUSI ŠO LĒMUMU.
      1. pants
      Grozījums
      1.   Lēmuma (ES) 2016/948 (ECB/2016/16) 2. panta 1. punkta j) apakšpunktu aizstāj ar šādu:

                     “j)

                     nav tāda publiskā vai privātā sektora īpašumā esoša iestāde: i) kuras galvenais mērķis ir pakāpeniski atsavināt savus aktīvus un izbeigt savu darbību; vai ii) kura ir finanšu sektora restrukturizācijas un/vai noregulējuma atbalstam izveidota aktīvu pārvaldības un atsavināšanas iestāde (*1), tostarp aktīvu pārvaldības struktūra, kas radusies, noregulējuma darbības ietvaros piemērojot aktīvu nodalīšanas instrumentu saskaņā ar Eiropas Parlamenta un Padomes Regulas (ES) Nr. 806/2014 (*2) 26. pantu vai nacionālajiem tiesību aktiem, ar kuriem īsteno Eiropas Parlamenta un Padomes Direktīvas 2014/59/ES (*3) 42. pantu.

      2.   Lēmuma (ES) 2016/948 (ECB/2016/16) 2. panta 1. punkta k) apakšpunktu svītro.
      2. pants
      Stāšanās spēkā
      Šis lēmums stājas spēkā 2017. gada 21. jūlijā.

         Frankfurtē pie Mainas, 2017. gada 18. maijā

               ECB Padomes vārdā –

               ECB priekšsēdētājs

            Mario DRAGHI

         (1)  Eiropas Centrālās bankas Lēmums (ES) 2016/948 (2016. gada 1. jūnijs) par uzņēmumu sektora aktīvu iegādes programmas īstenošanu (ECB/2016/16) (OV L 157, 15.6.2016., 28. lpp.).


title: EBTA valstu Pastāvīgās komitejas Lēmums Nr. 5/2010/PK ( 2010. gada 9. decembris ), ar ko groza Pastāvīgās komitejas Lēmumu Nr. 4/2004/PK, ar ko izveido Finanšu mehānisma komiteju

text:
               24.3.2011

               LV

               Eiropas Savienības Oficiālais Vēstnesis

               L 78/57

         EBTA VALSTU PASTĀVĪGĀS KOMITEJAS LĒMUMS
   Nr. 5/2010/PK
   (2010. gada 9. decembris),
   ar ko groza Pastāvīgās komitejas Lēmumu Nr. 4/2004/PK, ar ko izveido Finanšu mehānisma komiteju
   EBTA VALSTU PASTĀVĪGĀ KOMITEJA,
   ņemot vērā Līgumu par Eiropas Ekonomikas zonu, kas pielāgots ar Protokolu, ar kuru pielāgo Līgumu par Eiropas Ekonomikas zonu, turpmāk “EEZ līgums”,
   ņemot vērā Nolīgumu starp Eiropas Savienību, Īslandi, Lihtenšteinas Firstisti un Norvēģijas Karalisti par EEZ finanšu mehānismu laikposmam no 2009. gada līdz 2014. gadam,
   ņemot vērā 38.b protokolu par EEZ finanšu mehānismu, kas EEZ līgumā iekļauts ar iepriekšminēto Nolīgumu starp Eiropas Savienību, Īslandi, Lihtenšteinas Firstisti un Norvēģijas Karalisti par EEZ finanšu mehānismu laikposmam no 2009. gada līdz 2014. gadam,
   ņemot vērā Nolīgumu starp Norvēģijas Karalisti un Eiropas Savienību par Norvēģijas finanšu mehānismu laikposmam no 2009. gada līdz 2014. gadam,
   ņemot vērā EBTA valstu Pastāvīgās komitejas 2004. gada 3. jūnija Lēmumu Nr. 4/2004/PK, ar ko izveido Finanšu mehānisma komiteju (1),
   ņemot vērā EBTA valstu Pastāvīgās komitejas 2010. gada 28. janvāra Lēmumu Nr. 1/2010/PK, ar ko izveido EEZ Finanšu mehānisma Pagaidu komiteju 2009.–2014. gadam (2),
   IR NOLĒMUSI ŠĀDI.
   1. pants
   Lēmuma Nr. 4/2004/PK 1. panta otro teikumu aizstāj ar šādu teikumu:
   “Komiteja pārvalda EEZ finanšu mehānismu laikposmam no 2004. gada līdz 2009. gadam un EEZ finanšu mehānismu laikposmam no 2009. gada līdz 2014. gadam.”
   2. pants
   Šis lēmums stājas spēkā tā pieņemšanas dienā vai dienā, kad stājas spēkā tiesību akts, ar ko izveido EEZ Finanšu mehānismu laikposmam no 2009. gada līdz 2014. gadam.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

      Briselē, 2010. gada 9. decembrī

            Pastāvīgās komitejas vārdā –

            priekšsēdētājs

         Stefán Haukur JÓHANNESSON

            ģenerālsekretārs

         Kåre BRYN

      (1)  OV L 52, 23.2.2006., 54. lpp.

      (2)  OV L 53, 4.3.2010., 19. lpp.


title: 2014/179/ES: Eiropas Centrālās bankas Lēmums ( 2014. gada 22. janvāris ), ar ko groza Lēmumu ECB/2004/2, ar kuru pieņem Eiropas Centrālās bankas Reglamentu (ECB/2014/1)

text:
               29.3.2014

               LV

               Eiropas Savienības Oficiālais Vēstnesis

               L 95/56

         EIROPAS CENTRĀLĀS BANKAS LĒMUMS
   (2014. gada 22. janvāris),
   ar ko groza Lēmumu ECB/2004/2, ar kuru pieņem Eiropas Centrālās bankas Reglamentu
   (ECB/2014/1)
   (2014/179/ES)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.3. pantu,
   ņemot vērā Padomes 2013. gada 15. oktobra Regulu (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 25. panta 2. punktu un 26. panta 12. punktu,
   tā kā:

               (1)

               ECB darba organizācija un tās lēmējinstitūcijas jāpielāgo jaunajām no Regulas (ES) Nr. 1024/2013 izrietošajām prasībām, lai precizētu uzraudzības lēmumu sagatavošanas un pieņemšanas procesā iesaistīto struktūru mijiedarbību.

               (2)

               Jāpieņem Ētikas kodekss, kas nosaka ētikas standartus, kurus savu funkciju izpildē ņem vērā ECB Padomes locekļi un to ieceltie aizstājēji.

               (3)

               Jāizveido augsta līmeņa revīzijas komiteju, lai stiprinātu iekšējo un ārējo kontroli un turpinātu uzlabot ECB un Eurosistēmas pārvaldību.

               (4)

               Reglamenta 21. pants nosaka, ka Nodarbināšanas kārtība un Personāla noteikumi regulē ECB un tās personāla darba attiecības. Nodarbināšanas kārtība un Personāla noteikumi grozīti, lai tajos iekļautu noteikumus, kas regulē kandidātu atlasi un iecelšanu amatā. Reglamenta 20. pants par personāla atlasi, iecelšanu amatā un paaugstināšanu vairs nav vajadzīgs, un tādēļ tas jāatceļ.

               (5)

               Tāpat jāatspoguļo dažas nelielas tehniskas un redakcionālas izmaiņas, piem., Līguma un Eiropas Centrālo banku sistēmas un Eiropas Centrālās bankas Statūtu pantu jaunā numerācija.

               (6)

               Regulas (ES) Nr. 1024/2013 26. panta 8. punktā paredzētajai iebildumu procedūrai nav jāattiecas uz lēmumiem, kas saistīti ar vispārīgo regulējumu, saskaņā ar kuru tiks pieņemti uzraudzības lēmumi, piem., uz organizatorisko sistēmu, kas minēta Regulas (ES) Nr. 1024/2013 6. panta 7. punktā.

               (7)

               Lēmums ECB/2004/2 (2) jāgroza, lai ņemtu vērā šīs izmaiņas,

         IR PIEŅĒMUSI ŠO LĒMUMU.
   1. pants
   Grozījumi Eiropas Centrālās bankas Reglamentā
   Lēmumu ECB/2004/2 groza šādi:

               1)

               lēmuma 1. pantu aizstāj ar šādu:
               “1. pants

                  Definīcijas

                           1.1.

                           Šis Reglaments papildina Līgumu par Eiropas Savienības darbību un Eiropas Centrālo banku sistēmas un Eiropas Centrālās bankas Statūtus. Neierobežojot 1.2. panta noteikumus, šajā Reglamentā termini ir lietoti tādā nozīmē, kāda tiem ir Līgumā un Statūtos.

                           1.2.

                           Terminiem “iesaistītā dalībvalsts”, “nacionālā kompetentā iestāde” un “nacionālā norīkotā iestāde” ir nozīme, kas tiem noteikta Padomes Regulā (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (3).

               2)

               iekļauj šādu jaunu 5.a pantu:
               “5.a pants

                  ECB Padomes locekļu Ētikas kodekss

                           5.a.1.

                           ECB Padome pieņem un atjaunina Ētikas kodeksu, kuru ņem vērā tās locekļi un kuru publicē ECB interneta vietnē.

                           5.a.2.

                           Katrs prezidents nodrošina, ka viņu pavadošās personas 3.2. panta izpratnē un viņa aizstājēji 3.3. panta izpratnē pirms piedalīšanās ECB Padomes sanāksmēs paraksta deklarāciju par Ētikas kodeksa ievērošanu.”;

               3)

               lēmuma 9. pantu aizstāj ar šādu:
               “9. pants

                  Eurosistēmas/ECBS komitejas

                           9.1.

                           Komitejas izveido un to darbību izbeidz ECB Padome. Tās palīdz ECB lēmējinstitūciju darbā un par savu darbību ar Valdes palīdzību ziņo ECB Padomei.

                           9.2.

                           Attiecībā uz politikas jautājumiem, kas saistīti ar kredītiestāžu uzraudzību, komitejas, kuras palīdz ECB darbā, tai pildot uzdevumus, kas ECB uzticēti ar Regulu (ES) Nr. 1024/2013, sniedz ziņojumus Uzraudzības valdei vai attiecīgos gadījumos ECB Padomei. Uzraudzības valde saskaņā ar savām procedūrām pilnvaro priekšsēdētāja vietnieku ar Valdes palīdzību sniegt ziņojumus ECB Padomei par visām šādām darbībām.

                           9.3.

                           Komiteju sastāvā ir ne vairāk kā divi locekļi no katras Eurosistēmas NCB un no ECB, kurus ieceļ attiecīgi katrs prezidents vai Valde.

                           9.4.

                           Palīdz ECB lēmējinstitūciju darbā saistībā ar to uzdevumu izpildi, kas ECB uzticēti ar Regulu (ES) Nr. 1024/2013, komitejās iekļauj vienu locekli no centrālās bankas un vienu locekli no nacionālās kompetentās iestādes katrā iesaistītajā dalībvalstī, šos locekļus ieceļot prezidentam pēc apspriešanās ar attiecīgo kompetento iestādi, ja kompetentā iestāde nav centrālā banka.

                           9.5.

                           ECB Padome nosaka komiteju uzdevumus un ieceļ to priekšsēdētājus. Parasti priekšsēdētājs ir ECB darbinieks. Gan ECB Padomei, gan Valdei ir tiesības lūgt komitejas izskatīt kādu īpašu jautājumu. ECB nodrošina komitejām sekretariāta pakalpojumus.

                           9.6.

                           Ja komitejas priekšsēdētājs un Valde šādu dalību uzskata par nepieciešamu, katra ārpus Eurosistēmas esošā centrālā banka var uzdot ne vairāk kā diviem tās darbiniekiem piedalīties komitejas sēdēs, ja komiteja izskata jautājumus, kas ir Ģenerālpadomes kompetencē.

                           9.7.

                           Ja komitejas priekšsēdētājs un Valde to uzskata par nepieciešamu, Komitejas sēdēs var uzaicināt piedalīties citu Savienības iestāžu un organizāciju pārstāvjus vai citas trešās personas.”;

               4)

               iekļauj šādu jaunu 9.b pantu:
               “9.b pants

                  Revīzijas komiteja

               Lai stiprinātu jau pastāvošo iekšējo un ārējo kontroli un turpinātu uzlabot ECB un Eurosistēmas pārvaldību, ECB Padome izveido revīzijas komiteju un nosaka tās pilnvaras un sastāvu.”;

               5)

               lēmuma 11.3. pantu aizstāj ar šādu:

                           “11.3.

                           Valde pieņem un atjaunina Ētikas kodeksu, kuru ņem vērā tās locekļi un ECB personāls un kuru publicē ECB interneta vietnē.”;

               6)

               lēmumā iekļauj šādus pantus:
               “IVa   NODAĻA

                  UZRAUDZĪBAS UZDEVUMI

                  13.a pants

                  Uzraudzības valde

               Saskaņā ar Regulas (ES) Nr. 1024/2013 26. panta 1. punktu Uzraudzības valde, kura izveidota kā iekšēja ECB struktūra, pilnībā uzņemas plānot un izpildīt uzdevumus, kas ECB uzticēti saistībā ar kredītiestāžu prudenciālu uzraudzību (turpmāk – “uzraudzības uzdevumi”). Uzraudzības valdes uzdevumi neierobežo ECB lēmējinstitūciju kompetenci.

                  13.b pants

                  Uzraudzības valdes sastāvs

                           13.b.1.

                           Uzraudzības valdes sastāvā ir priekšsēdētājs, priekšsēdētāja vietnieks, četri ECB pārstāvji un viens pārstāvis no nacionālās kompetentās iestādes katrā iesaistītajā dalībvalstī. Uzraudzības valdes locekļi rīkojas Savienības kopējās interesēs.

                           13.b.2.

                           Ja iesaistītās dalībvalsts nacionālā kompetentā iestāde nav centrālā banka, attiecīgais Uzraudzības valdes loceklis var ņemt līdzi savas dalībvalsts centrālās bankas pārstāvi. Balsošanā vienas dalībvalsts pārstāvjus uzskata par vienu Uzraudzības valdes locekli.

                           13.b.3.

                           Pēc Uzraudzības valdes uzklausīšanas ECB Padome pieņem priekšlikumu par Uzraudzības valdes priekšsēdētāja un priekšsēdētāja vietnieka iecelšanu, ko iesniedz pieņemšanai Eiropas Parlamentā.

                           13.b.4.

                           Uzraudzības valdes priekšsēdētāja nodarbināšanas noteikumus un nosacījumus, jo īpaši algu, pensiju un citus sociālā nodrošinājuma pabalstus nosaka ECB Padome un iekļauj viņa līgumā ar ECB.

                           13.b.5.

                           Uzraudzības valdes priekšsēdētāja vietnieka amata pilnvaru termiņš ir pieci gadi, un viņu nevar iecelt amatā atkārtoti. Uzraudzības valdes priekšsēdētāja vietnieka amata pilnvaru termiņš nevar būt garāks par viņa Valdes locekļa amata pilnvaru termiņu.

                           13.b.6.

                           ECB Padome pēc Valdes priekšlikuma Uzraudzības valdē ieceļ četrus tādus ECB pārstāvjus, kuri neveic pienākumus, kas tieši saistīti ar monetārās politikas funkciju izpildi.

                  13.c pants

                  Balsošana saskaņā ar Regulas (ES) Nr. 1024/2013 26. panta 7. punktu

               Lai pieņemtu lēmumu projektus saskaņā ar Regulas (ES) Nr. 1024/2013 26. panta 7. punktu un pamatojoties uz Līguma par Eiropas Savienību 16. pantu, Līguma par Eiropas Savienības darbību 238. panta 3. punktu un Protokolu (Nr. 36) par pārejas noteikumiem, piemēro šādus noteikumus:

                           i)

                           līdz 2014. gada 31. oktobrim lēmumus uzskata par pieņemtiem, ja par tiem nobalsojuši vismaz 50 % Uzraudzības valdes locekļu, kuri pārstāv vismaz 74 % no svērto balsu kopējā skaita un 62 % no kopējā iedzīvotāju skaita;

                           ii)

                           no 2014. gada 1. novembra lēmumus uzskata par pieņemtiem, ja par tiem nobalsojuši vismaz 55 % Uzraudzības valdes locekļu, kuri pārstāv vismaz 65 % no kopējā iedzīvotāju skaita. Bloķējošais mazākums ir vismaz minimālais Uzraudzības valdes locekļu skaits, kas pārstāv 35 % no kopējā iedzīvotāju skaita, un viens Uzraudzības valdes loceklis, pretējā gadījumā uzskatot, ka sasniegts kvalificēts balsu vairākums;

                           iii)

                           no 2014. gada 1. novembra līdz 2017. gada 31. martam pēc nacionālās kompetentās iestādes pārstāvja vai ECB pārstāvja Uzraudzības valdē lūguma lēmumus uzskata par pieņemtiem, ja par tiem nobalsojuši vismaz 50 % Uzraudzības valdes locekļu, kuri pārstāv vismaz 74 % no svērto balsu kopējā skaita un 62 % no kopējā iedzīvotāju skaita;

                           iv)

                           katra no četriem ECB Padomes ieceltajiem ECB pārstāvjiem svērums atbilst to iesaistīto dalībvalstu nacionālo kompetento iestāžu pārstāvju svēruma mediānai, kas aprēķināta, pamatojoties uz pielikumā noteikto metodi;

                           v)

                           priekšsēdētāja un priekšsēdētāja vietnieka balsu svērums ir nulle, un tās skaita tikai vairākuma noteikšanai, ciktāl tas attiecas uz Uzraudzības valdes locekļu skaitu.

                  13.d pants

                  Uzraudzības valdes reglaments

               Uzraudzības valde pēc apspriešanās ar ECB Padomi pieņem savu Reglamentu. Reglaments nodrošina vienlīdzīgu attieksmi pret visām iesaistītajām dalībvalstīm.

                  13.e pants

                  Uzraudzības valdes locekļu Ētikas kodekss

                           13.e.1.

                           Uzraudzības valde pieņem un atjaunina Ētikas kodeksu, kuru ņem vērā tās locekļi un kuru publicē ECB interneta vietnē.

                           13.e.2.

                           Katrs Uzraudzības valdes loceklis nodrošina, ka pavadošās personas, aizstājēji un viņa nacionālās centrālās bankas pārstāvji, ja nacionālā kompetentā iestāde nav centrālā banka, pirms piedalīšanās Uzraudzības valdes sanāksmēs paraksta deklarāciju par Ētikas kodeksa ievērošanu.

                  13.f pants

                  Uzraudzības valdes sanāksmes

               Parasti Uzraudzības valdes sanāksmes notiek ECB telpās. Uzraudzības valdes sanāksmju protokolus tūlīt pēc to pieņemšanas iesniedz ECB Padomei informācijai.

                  13.g pants

                  Lēmumu pieņemšana Regulas (ES) Nr. 1024/2013 4. pantā minēto uzdevumu izpildei

                           13.g.1.

                           Lai izpildītu Regulas (ES) Nr. 1024/2013 4. pantā minētos uzdevumus, Uzraudzības valde iesniedz ECB Padomei pilnībā izstrādātus lēmumu projektus, kopā ar paskaidrojuma rakstu, kurā izklāstīti lēmuma projekta pieņemšanas cēloņi un galvenie pamatojumi. Šādus lēmumu projektus vienlaikus nosūta nacionālajām kompetentajām iestādēm attiecīgajās iesaistītajās dalībvalstīs kopā ar informāciju par ECB Padomei saskaņā ar 13.g.2. pantu noteikto termiņu.

                           13.g.2.

                           Lēmuma projektu 13.g.1. panta izpratnē uzskata par pieņemtu, ja ECB Padome desmit darbadienu laikā pret to neiebilst. Ārkārtas situācijās Uzraudzības valde nosaka saprātīgu termiņu, kas nepārsniedz 48 stundas. Iebildumu iemeslus ECB Padome pauž rakstiski. Lēmumu nosūta Uzraudzības valdei un attiecīgo dalībvalstu nacionālajām kompetentajām iestādēm.

                           13.g.3.

                           Ārpus euro zonas iesaistītā dalībvalsts paziņo ECB jebkurus pamatotus iebildumus pret Uzraudzības valdes lēmuma projektu piecu darbadienu laikā pēc lēmuma projekta saņemšanas saskaņā ar 13.g.1. pantu. ECB prezidents pamatotos iebildumus nekavējoties nosūta ECB Padomei un Uzraudzības valdei. ECB padome pilnībā ņem vērā Uzraudzības valdes sagatavotajā novērtējumā norādītos iemeslus, izlemjot jautājumu piecu darbadienu laikā pēc tam, kad saņēmusi informāciju par pamatotajiem iebildumiem. Lēmumu kopā ar rakstisku paskaidrojumu nosūta Uzraudzības valdei un attiecīgās dalībvalsts nacionālajai kompetentajai iestādei.

                           13.g.4.

                           Ārpus euro zonas iesaistītā dalībvalsts paziņo ECB jebkurus pamatotus iebildumus saistībā ar ECB Padomes iebildumu pret Uzraudzības valdes lēmuma projektu piecu darbadienu laikā pēc šāda iebilduma saņemšanas saskaņā ar 13.g.2. pantu. ECB prezidents pamatotos iebildumus nekavējoties nosūta ECB Padomei un Uzraudzības valdei. ECB Padome 30 darbadienu laikā sniedz savu atzinumu par dalībvalsts izteiktajiem pamatotajiem iebildumiem un, norādot iemeslus, apstiprina vai atsauc savu iebildumu. Šo lēmumu par sava iebilduma apstiprināšanu vai atsaukšanu nosūta attiecīgās dalībvalsts nacionālajai kompetentajai iestādei. Ja ECB Padome atsauc iebildumu, Uzraudzības valdes lēmuma projektu uzskata par pieņemtu no iebilduma atsaukšanas dienas.

                  13.h pants

                  Lēmumu pieņemšana Regulas (ES) Nr. 1024/2013 5. pantā minēto uzdevumu izpildei

                           13.h.1.

                           Ja nacionālā kompetentā vai norīkotā iestāde paziņo ECB par savu nolūku piemērot kapitāla rezerves prasības vai jebkurus citus pasākumus, kuru mērķis ir novērst sistēmiskus vai makroprudenciālus riskus saskaņā ar Regulas (ES) Nr. 1024/2013 5. panta 1. punktu, paziņojumu pēc tam, kad to saņēmis Uzraudzības valdes Sekretārs, nekavējoties nosūta ECB Padomei un Uzraudzības valdei. Pēc tam, kad Uzraudzības valde, pamatojoties uz attiecīgās komitejas un attiecīgās iekšējās struktūras iniciatīvu un ņemot vērā to ieguldījumu, sagatavojusi priekšlikumu, ECB Padome lemj par jautājumu trīs darbadienu laikā. Ja ECB Padome iebilst pret paziņotajiem pasākumiem, tā to rakstiski izskaidro attiecīgajai nacionālajai kompetentajai vai norīkotajai iestādei piecu darbadienu laikā pēc paziņojuma sniegšanas ECB.

                           13h.2.

                           Ja ECB Padome pēc tam, kad tā saņēmusi Uzraudzības valdes sagatavotu priekšlikumu, pamatojoties uz attiecīgās komitejas un attiecīgās iekšējās struktūras iniciatīvu un ņemot vērā to ieguldījumu, paredz piemērot augstākas kapitāla rezerves prasības vai citus pasākumus, kuru mērķis ir novērst sistēmiskus vai makroprudenciālus riskus saskaņā ar Regulas (ES) Nr. 1024/2013 5. panta 2. punktu, šāds nolūks jāpaziņo attiecīgajai nacionālajai kompetentajai vai norīkotajai iestādei vismaz desmit darbadienas pirms šāda lēmuma pieņemšanas. Ja attiecīgā nacionālā kompetentā vai norīkotā iestāde rakstiski paziņo ECB par tās pamatotiem iebildumiem piecu darbadienu laikā pēc paziņojuma saņemšanas, šie iebildumi, pēc tam, kad to saņēmis Uzraudzības valdes Sekretārs, nekavējoties nosūta ECB Padomei un Uzraudzības valdei. ECB Padome lemj par šo jautājumu, pamatojoties uz Uzraudzības valdes sagatavotu priekšlikumu, kas balstās uz attiecīgās komitejas un attiecīgās iekšējās struktūras iniciatīvu un ņemot vērā to ieguldījumu. Šo lēmumu nosūta attiecīgajai nacionālajai kompetentajai vai norīkotajai iestādei.

                           13.h.3.

                           ECB Padomei ir tiesības apstiprināt, iebilst vai grozīt Uzraudzības valdes priekšlikumus panta 13.h.1. un 13.h.2. panta izpratnē. ECB Padomei ir arī tiesības lūgt Uzraudzības valdei iesniegt priekšlikumu 13.h.1. un 13.h.2. panta izpratnē vai veikt īpašu analīzi. Ja Uzraudzības valde nesniedz priekšlikumus saistībā ar šādiem lūgumiem, ECB Padome, ņemot vērā attiecīgās komitejas un attiecīgās iekšējās struktūras ieguldījumu, var pieņemt lēmumu, ja nav Uzraudzības valdes priekšlikuma.

                  13.i pants

                  Lēmumu pieņemšana saskaņā ar Regulas (ES) Nr. 1024/2013 14. panta 2. līdz 4. punktu

               Ja nacionālā kompetentā iestāde paziņo ECB par sava lēmumu projektu saskaņā ar Regulas (ES) Nr. 1024/2013 14. panta 2. punktu, Uzraudzības valde lēmuma projektu kopā ar savu vērtējumu piecu darbadienu laikā nosūta ECB Padomei. Lēmuma projektu uzskatāma par pieņemtu, ja ECB Padome neiebilst 10 darbadienu laikā pēc paziņojuma sniegšanas ECB, termiņu attiecīgi pamatotos gadījumos pagarinot vienu reizi uz to pašu laikposmu.

                  13.j pants

                  Regulas (ES) Nr. 1024/2013 6. panta 7. punktā minētais vispārīgais regulējums

               ECB Padome pieņem lēmumus, ar ko nosaka vispārīgu regulējumu praktisku pasākumu organizācijai, lai īstenotu Padomes Regulas (ES) Nr. 1024/2013 6. pantu, apspriežoties ar nacionālajām kompetentajām iestādēm, kā arī pamatojoties uz Uzraudzības valdes priekšlikumu, kas sniegts ārpus iebildumu procedūras piemērošanas jomas.

                  13.k pants

                  Monetārās politikas un uzraudzības uzdevumu nošķiršana

                           13.k.1.

                           ECB pilda tai ar Regulu (ES) Nr. 1024/2013 uzticētos uzdevumus, neierobežojot tās uzdevumus, kas attiecas uz monetāro politiku un citus uzdevumus, un nodalot tos vienu no otra.

                           13.k.2.

                           ECB veic visus vajadzīgos pasākumus, lai nodrošinātu monetārās politikas un uzraudzības funkciju nošķirtību.

                           13.k.3.

                           Monetārās politikas un uzraudzības funkciju nošķiršana neizslēdz tādas informācijas apmaiņu starp šīm divām funkcionālajām jomām, kura vajadzīga ECB un ECBS uzdevumu izpildei.

                  13.l pants

                  ECB Padomes sanāksmju organizācija saistībā ar uzraudzības uzdevumiem

                           13.l.1.

                           ECB Padomes sanāksmes, kas saistītas ar uzraudzības uzdevumiem, notiek atsevišķi no parastajām ECB Padomes sanāksmēm, un tām ir atsevišķas darba kārtības.

                           13.l.2.

                           Pēc Uzraudzības valdes priekšlikuma Valde sagatavo darba kārtības projektu un vismaz astoņas dienas pirms attiecīgās sanāksmes to kopā ar attiecīgajiem Uzraudzības valdes sagatavotajiem dokumentiem nosūta ECB Padomes locekļiem un citiem pilnvarotajiem dalībniekiem. Tas neattiecas uz ārkārtas gadījumiem, kuros Valde rīkojas atbilstīgi konkrētajiem apstākļiem.

                           13.l.3.

                           ECB Padome apspriežas ar ārpus Eurosistēmas iesaistīto dalībvalstu NCB prezidentiem pirms tā iebilst pret jebkuru Uzraudzības valdes sagatavoto lēmuma projektu, kas adresēts nacionālajām kompetentajām iestādēm attiecībā uz kredītiestādēm, kas veic uzņēmējdarbību ārpus euro zonas iesaistītajās dalībvalstīs. Tas pats attiecas uz gadījumiem, kad attiecīgās nacionālās kompetentās iestādes informē ECB Padomi par saviem pamatotiem iebildumiem pret šādu Uzraudzības valdes lēmuma projektu.

                           13.l.4.

                           Ja vien šajā nodaļā nav noteikts citādi, I nodaļā izklāstītie ECB Padomes sanāksmju vispārīgie noteikumi attiecas arī uz ECB Padomes sanāksmēm saistībā ar uzraudzības uzdevumiem.

                  13.m pants

                  Iekšējā organizācija saistībā ar uzraudzības uzdevumiem

                           13.m.1.

                           Valdes kompetence attiecībā uz ECB iekšējo struktūru un ECB personālu aptver uzraudzības uzdevumus. Valde apspriežas ar Uzraudzības valdes priekšsēdētāju un priekšsēdētāja vietnieku par šādu iekšējo struktūru. Piemēro attiecīgi 10. un 11. pantu.

                           13.m.2.

                           Uzraudzības valde, vienojoties ar Valdi, var izveidot pagaidu apakšstruktūras, piem., darba grupas, kā arī izbeigt to darbību. Tās palīdz darbā, kas saistīts ar uzraudzības uzdevumiem, un ir pakļautas Uzraudzības valdei.

                           13.m.3.

                           ECB prezidents pēc apspriešanās ar Uzraudzības valdes priekšsēdētāju ieceļ kādu no ECB darbiniekiem Uzraudzības valdes un Vadības komitejas sekretāra amatā. Sekretārs palīdz priekšsēdētājam vai viņa prombūtnes laikā priekšsēdētāja vietniekam sagatavot Uzraudzības valdes sanāksmes un atbild par šo sanāksmju protokolu projektu sagatavošanu.

                           13.m.4.

                           Sekretārs sazinās ar ECB Padomes sekretāru, lai sagatavotu ECB Padomes sanāksmes saistībā ar uzraudzības uzdevumiem, un atbild par šo sanāksmju protokolu projektu sagatavošanu.

                  13.n pants

                  Ziņojums saskaņā ar Regulas (ES) Nr. 1024/2013 20. panta 2. punktu

               Pēc Uzraudzības valdes priekšlikuma, ko iesniedz Valde, ECB Padome pieņem gada pārskatu, kas adresēts Eiropas Parlamentam, Padomei, Komisijai un Eurogrupai, kā noteikts Regulas (ES) Nr. 1024/2013 20. panta 2. punktā.

                  13.o pants

                  ECB pārstāvji Eiropas Banku iestādē

                           13.o.1.

                           Pēc Uzraudzības valdes priekšlikuma ECB prezidents ieceļ vai atsauc ECB pārstāvi Eiropas Banku iestādes Uzraudzības padomē, kā paredzēts 40. panta 1. punkta d) apakšpunktā Eiropas Parlamenta un Padomes 2010. gada 24. novembra Regulā (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (4).

                           13.o.2.

                           Prezidents Eiropas Banku iestādes Uzraudzības padomē ieceļ pavadošo otro pārstāvi ar zināšanām par centrālo banku uzdevumiem.

               7)

               lēmuma 15.1. pantu aizstāj ar šādu:

                           “15.1.

                           Pirms katra finanšu gada beigām ECB Padome, pamatojoties uz Valdes priekšlikumu, un atbilstīgi ECB Padomes noteiktajiem principiem, pieņem ECB budžetu nākamajam finanšu gadam. Uzraudzības uzdevumu izpildes izdevumus budžetā norāda atsevišķi, un par tiem apspriežas ar Uzraudzības valdes priekšsēdētāju un priekšsēdētāja vietnieku.”;

               8)

               lēmuma 17.5. pantu aizstāj ar šādu:

                           “17.5.

                           Neskarot Statūtu 43. panta otro daļu un 46.1. panta pirmo ievilkumu, ECB atzinumus pieņem ECB Padome. Tomēr īpašos apstākļos, un ja vismaz trīs prezidenti neizsaka vēlmi saglabāt ECB Padomes kompetenci kādu īpašu atzinumu pieņemšanā, ECB atzinumus var pieņemt Valde, ņemot vērā ECB Padomes komentārus un Ģenerālpadomes apsvērumus. Valde ir kompetenta pabeigt ECB atzinumu sagatavošanu īpaši tehniskos jautājumos un iekļaut atzinumos faktu grozījumus vai labojumus. ECB atzinumus paraksta prezidents. Par ECB atzinumiem, kurus pieņem saistībā ar kredītiestāžu prudenciālo uzraudzību, ECB Padome var apspriesties ar Uzraudzības valdi.”;

               9)

               lēmuma 17.8. pantu aizstāj ar šādu:

                           “17.8.

                           Regulu Nr. 1, ar ko nosaka Eiropas Ekonomikas kopienā lietojamās valodas (5), piemēro tiesību aktiem, kas norādīti Statūtu 34. pantā.

               10)

               lēmumā iekļauj šādu pantu:
               “17.a pants

                  Ar uzraudzības uzdevumiem saistītie ECB tiesību akti

                           17.a.1.

                           Ja vien citādi nav noteikts noteikumos, ko ECB pieņēmusi saskaņā ar Regulu (ES) Nr. 1024/2013, un šajā pantā, 17. pants attiecas uz ECB tiesību aktiem, kas saistīti ar uzraudzības uzdevumiem.

                           17.a.2.

                           Ar uzraudzības uzdevumiem saistītās ECB pamatnostādnes saskaņā ar Regulas (ES) Nr. 1024/2013 4. panta 3. punktu un 6. panta 5. punkta a) apakšpunktu pieņem ECB Padome, un tās vārdā paziņo un paraksta ECB prezidents. Paziņošanu nacionālajām kompetentajām iestādēm var veikt, izmantojot telefaksu, elektronisko pastu vai teleksu, vai arī nosūtīt papīra formā.

                           17.a.3.

                           Ar uzraudzības uzdevumiem saistītos ECB norādījumus saskaņā ar Regulas (ES) Nr. 1024/2013 6. panta 3. punktu, 6. panta 5. punkta a) apakšpunktu, 7. panta 1. punktu, 7. panta 4. punktu, 9. panta 1. punktu un 30. panta 5. punktu pieņem ECB Padome, un tās vārdā paziņo un paraksta ECB prezidents. Norādījumos iekļauj to pamatojumu. ziņošanu kredītiestāžu uzraudzības nacionālajām kompetentajām iestādēm var veikt, izmantojot telefaksu, elektronisko pastu vai teleksu, vai arī nosūtīt papīra formā.

                           17.a.4.

                           ECB lēmumus attiecībā uz uzraudzītajām struktūrām un struktūrām, kas iesniegušas pieteikumus kredītiestāžu darbības uzsākšanai, pieņem ECB Padome, un tās vārdā paraksta prezidents. Pēc tam tos paziņo personām, kurām tie adresēti.”;

               11)

               lēmuma 18. pantu aizstāj ar šādu:
               “18. pants

                  Līguma 128. panta 2. punktā paredzētā procedūra

               Līguma 128. panta 2. punktā paredzēto apstiprinājumu ECB Padome pieņem katra gada pēdējā ceturksnī par nākamo gadu kā visām dalībvalstīm, kuru valūta ir euro, kopīgu lēmumu.”;

               12)

               lēmuma 20. pantu svītro;

               13)

               lēmuma 23.1. pantu aizstāj ar šādu:

                           “23.1.

                           ECB lēmējinstitūciju un jebkādu to izveidotu komiteju vai grupu, Uzraudzības valdes, tās Vadības komitejas un tās pagaidu apakšstruktūru procedūras ir konfidenciālas, izņemot gadījumus, kuros ECB Padome pilnvaro prezidentu darīt publiski pieejamus to apspriežu rezultātus. Prezidents apspriežas ar Uzraudzības valdes priekšsēdētāju pirms šāda lēmuma pieņemšanas attiecībā uz Uzraudzības valdes, tās Vadības komitejas un tās pagaidu apakšstruktūru sanāksmju protokoliem.”;

               14)

               lēmuma 23.3. panta pirmo teikumu aizstāj ar šādu:
               “ECB sastādītos vai turētos dokumentus klasificē un ar tiem rīkojas saskaņā ar organizatoriskajiem noteikumiem, kas attiecas uz dienesta noslēpumu, kā arī informācijas pārvaldību un konfidencialitāti.”;

               15)

               lēmumā iekļauj šādu pantu:
               “23.a pants

                  Konfidencialitāte un dienesta noslēpums attiecībā uz uzraudzības uzdevumiem

                           23.a.1.

                           Uz Uzraudzības valdes, Vadības komitejas un visu Uzraudzības valdes izveidoto apakšstruktūru locekļiem attiecas Statūtu 37. pantā noteiktās dienesta noslēpuma prasības, t. sk. pēc to amata pienākumu izpildes beigām.

                           23.a.2.

                           Novērotājiem nav piekļuves konfidenciālai informācijai, kas attiecas uz atsevišķām iestādēm.

                           23.a.3.

                           Uzraudzības valdes, Vadības komitejas un visu Uzraudzības valdes izveidoto pagaidu apakšstruktūru sagatavotie dokumenti ir ECB dokumenti, un tādēļ tos klasificē un apstrādā saskaņā ar 23.3. pantu.”;

               16)

               pielikumā izklāstīto tekstu pievieno kā pielikumu.

         2. pants
   Stāšanās spēkā
   Šis lēmums stājas spēkā 2014. gada 24. janvārī.

      Frankfurtē pie Mainas, 2014. gada 22. janvārī

            ECB prezidents

         Mario DRAGHI

      (1)  OV L 287, 29.10.2013., 63. lpp.

      (2)  2004. gada 19. februāra Lēmums ECB/2004/2, ar ko pieņem Eiropas Centrālās bankas Reglamentu (OV L 80, 18.3.2004., 33. lpp.).

      (3)  OV L 287, 29.10.2013., 63. lpp.”;

      (4)  OV L 331, 15.12.2010., 12. lpp.”;

      (5)  OV 17, 6.10.1958., 385./58. lpp.”;

      PIELIKUMS

            “PIELIKUMS
            (Lēmuma 13.c panta iv) apakšpunktā minētais pielikums)

                        1.

                        Balsošanai saskaņā ar 13.c pantu četriem ECB pārstāvjiem jāpiešķir iesaistīto dalībvalstu svērto balsu mediāna saskaņā ar svērto balsu kritēriju, iesaistīto dalībvalstu iedzīvotāju skaita mediāna saskaņā ar iedzīvotāju skaita kritēriju un, ņemot vērā šo pārstāvju dalību Uzraudzības valdē, balss saskaņā ar Uzraudzības valdes locekļu skaita kritēriju, ņemot vērā turpmākajos punktos noteikto.

                        2.

                        Sakārtojot augošā secībā svērtās balsis, kas iesaistītajām dalībvalstīm piešķirtas ar 3. pantu Protokolā (Nr. 36) par pārejas noteikumiem iesaistītās dalībvalstis pārstāvošajiem locekļiem, svērto balsu mediāna ir vidējā svērtā balss, ja iesaistīto dalībvalstu skaits ir nepāra skaitlis, un līdz apaļam skaitlim noapaļots divu vidējo skaitļu vidējais lielums, ja iesaistīto dalībvalstu skaits ir pāra skaitlis. Iesaistīto dalībvalstu svērto balsu kopējam skaitam pieskaita četrkārtīgu svērtās balsu mediānu. Iegūtais svērto balsu skaits ir “svērto balsu kopējais skaits”.

                        3.

                        Iedzīvotāju skaita mediānu nosaka saskaņā ar to pašu principu. Šim nolūkam izmanto skaitļus, ko Eiropas Savienības Padome publicē saskaņā ar III pielikuma 1. un 2. pantu 2009. gada 1. decembra Padomes Lēmumā 2009/937/ES, ar ko pieņem Padomes reglamentu (1). Iesaistīto dalībvalstu kopējam iedzīvotāju skaitam pieskaita četrkārtīgu iesaistīto dalībvalstu iedzīvotāju skaita mediānu. Iegūtais iedzīvotāju skaits ir “kopējais iedzīvotāju skaits”.

         (1)  OV L 325, 11.12.2009., 35. lpp”.


title: Komisijas Īstenošanas lēmums ( 2012. gada 15. jūnijs ), ar ko pieņem Savienības lēmumus par dažu ķīmisku vielu importu saskaņā ar Eiropas Parlamenta un Padomes Regulu (EK) Nr. 689/2008

text:
               20.6.2012

               LV

               Eiropas Savienības Oficiālais Vēstnesis

               C 177/22

         KOMISIJAS ĪSTENOŠANAS LĒMUMS
   (2012. gada 15. jūnijs),
   ar ko pieņem Savienības lēmumus par dažu ķīmisku vielu importu saskaņā ar Eiropas Parlamenta un Padomes Regulu (EK) Nr. 689/2008
   2012/C 177/05
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 17. jūnija Regulu (EK) Nr. 689/2008 par bīstamo ķīmisko vielu eksportu un importu (1) un jo īpaši tās 12. panta 1. punkta otro daļu,
   apspriedusies ar komiteju, kas izveidota saskaņā ar 133. pantu Eiropas Parlamenta un Padomes 2006. gada 18. decembra Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (2),
   tā kā:

               (1)

               Saskaņā ar Regulu (EK) Nr. 689/2008 Komisijai Savienības vārdā jāpieņem lēmums par to, vai atļaut vai neatļaut importēt katru no ķīmiskajām vielām, uz kurām attiecas iepriekš norunātas piekrišanas procedūra (PIC procedūra).

               (2)

               Apvienoto Nāciju Organizācijas Vides programmai (UNEP) un Pārtikas un lauksaimniecības organizācijai (FAO) ir uzdots nodrošināt sekretariāta pakalpojumus PIC procedūras darbībai, kas izveidota ar Roterdamas konvenciju par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem, turpmāk tekstā “Roterdamas konvencija”, kuru Kopiena apstiprinājusi ar Padomes Lēmumu 2006/730/EK (3).

               (3)

               Komisijai, darbojoties kā kopīgi izraudzītai iestādei, Savienības un tās dalībvalstu vārdā Roterdamas konvencijas sekretariātam ir jānosūta paziņojumi par pieņemtajiem importa lēmumiem par ķīmiskajām vielām, uz kurām attiecas PIC procedūra.

               (4)

                  PIC procedūrā ar Pušu konferences piektās sanāksmes lēmumiem RC 5/3 un RC 5/4 kā pesticīds ir iekļautas tādas ķīmiskās vielas kā alahlors un aldikarbs, par kuru Komisija no Roterdamas konvencijas sekretariāta ir saņēmusi informāciju, kas izklāstīta dokumentos par lēmumu pamatnostādnēm. Uz alahloru un aldikarbu attiecas piemērošanas joma, kas paredzēta Eiropas Parlamenta un Padomes 2009. gada 21. oktobra Regulā (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (4), un šīs ķīmiskās vielas nav atļauts laist tirgū kā tādu preparātu sastāvdaļas, kas izmantojami kā augu aizsardzības līdzekļi.

               (5)

                  PIC procedūrā ar Pušu konferences piektās sanāksmes lēmumu RC 5/5 kā pesticīds ir iekļauta ķīmiskā viela endosulfāns, par kuru Komisija no Roterdamas konvencijas sekretariāta ir saņēmusi informāciju, kas izklāstīta dokumentā par lēmuma pamatnostādnēm. Uz endosulfānu attiecas piemērošanas joma, kas paredzēta Regulā (EK) Nr. 1107/2009 un Eiropas Parlamenta un Padomes 1998. gada 16. februāra Direktīvā 98/8/EK par biocīdo produktu laišanu tirgū (5), un šīs ķīmiskās vielas nav atļauts laist tirgū kā tādu preparātu sastāvdaļas, kas izmantojami kā augu aizsardzības līdzekļi vai, attiecīgi, biocīdi.

               (6)

               Tāpēc par alahloru, aldikarbu un endosulfānu būtu jāpieņem galīgs importa lēmums,

         IR NOLĒMUSI ŠĀDI.
   Vienīgais pants
   Pieņem galīgo lēmumu par alahlora, aldikarba un endosulfāna importu, kā noteikts pielikumā sniegtajā importa paziņojuma veidlapā.

      Briselē, 2012. gada 15. jūnijā

            Komisijas vārdā –

            Komisijas loceklis

         Janez POTOČNIK

      (1)  OV L 204, 31.7.2008., 1. lpp.

      (2)  OV L 396, 30.12.2006., 1. lpp.

      (3)  OV L 299, 28.10.2006., 23. lpp.

      (4)  OV L 309, 24.11.2009., 1. lpp.

      (5)  OV L 123, 24.4.1998., 1. lpp.

      PIELIKUMS


title: 2004/860/EK: Padomes Lēmums (2004. gada 25. oktobris) par Nolīguma parakstīšanu Eiropas Kopienas vārdā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un par dažu tā noteikumu provizorisku piemērošanu

text:
               17.12.2004

               LV

               Eiropas Savienības Oficiālais Vēstnesis

               L 370/78

      PADOMES LĒMUMS

   (2004. gada 25. oktobris)
   par Nolīguma parakstīšanu Eiropas Kopienas vārdā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un par dažu tā noteikumu provizorisku piemērošanu
   (2004/860/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 62. pantu, 63. panta 3. punkta pirmo daļu, 66. un 95. pantu saistībā ar tā 300. panta 2. punktu,
   ņemot vērā Komisijas priekšlikumu,
   tā kā:

               (1)

               Saskaņā ar pilnvarām, kas 2002. gada 17. jūnijā piešķirtas Komisijai, ir pabeigtas sarunas ar Šveices iestādēm par Šveices asociēšanu Šengenas acquis īstenošanā, piemērošanā un pilnveidošanā.

               (2)

               Nolīgums, kuru parafēja 2004. gada 25. jūnijā, būtu jāparaksta, paredzot noslēgšanu vēlāk.

               (3)

               Nolīgums paredz dažu noteikumu provizorisku piemērošanu. Šos noteikumus būtu vēlams piemērot provizoriski, kamēr nolīgums nav stājies spēkā.

               (4)

               Ciktāl tas attiecas uz tās Šengenas acquis daļas pilnveidošanu, kura saistīta ar Eiropas Kopienas dibināšanas līgumu, būtu lietderīgi noteikt, ka pēc nolīguma parakstīšanas attiecībās ar Šveici mutatis mutandis piemēro Padomes 1999. gada 17. maija Lēmumu 1999/437/EK par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un pilnveidošanā (1).

               (5)

               Šis lēmums neskar ne Apvienotās Karalistes nostāju saskaņā ar Protokolu, ar ko Šengenas acquis integrē Eiropas Savienības sistēmā un kas pievienots Līgumam par Eiropas Savienību un Eiropas Kopienas dibināšanas līgumam, ne Padomes 2000. gada 29. maija Lēmumu 2000/365/EK par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (2).

               (6)

               Šis lēmums neskar ne Īrijas nostāju saskaņā ar Protokolu, ar ko Šengenas acquis integrē Eiropas Savienības sistēmā un kas pievienots Līgumam par Eiropas Savienību un Eiropas Kopienas dibināšanas līgumam, ne Padomes 2002. gada 28. februāra Lēmumu 2002/192/EK par Īrijas lūgumu piedalīties dažu Šengenas acquis noteikumu īstenošanā (3).

               (7)

               Šis lēmums neskar Dānijas nostāju saskaņā ar Protokolu par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam,

         IR PIEŅĒMUSI ŠO LĒMUMU.
   1. pants
   Paredzot noslēgšanu vēlāk, ar šo Eiropas Kopienas vārdā tiek apstiprināta Nolīguma starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā, kā arī tam pievienoto dokumentu – Nobeiguma akta, Nolīguma vēstuļu apmaiņas formā par komitejām, kas palīdz Eiropas Komisijai īstenot ieviešanas pilnvaras, Kopīgās deklarācijas par Apvienoto komiteju kopīgajām sanāksmēm – parakstīšana.
   Nolīguma un tam pievienoto dokumentu teksti ir pievienoti šim lēmumam (4).
   2. pants
   Padomes priekšsēdētājs ar šo ir pilnvarots norīkot vienu vai vairākas personas, kuras ir pilnvarotas Eiropas Kopienas vārdā parakstīt nolīgumu un tam pievienotos dokumentus, paredzot noslēgšanu vēlāk.
   3. pants
   Šis lēmums attiecas uz jomām, uz kurām attiecas nolīguma A un B pielikumā uzskaitītie noteikumi, un uz šo noteikumu pilnveidošanu tiktāl, ciktāl šo noteikumu juridiskā bāze ir Līgums par Eiropas Savienību, vai tiktāl, ciktāl ar Lēmumu 1999/436/EK (5) ir noteikts, ka tā ir šo noteikumu juridiskā bāze.
   4. pants
   1.   Uz Šveices asociēšanu Šengenas acquis īstenošanā, piemērošanā un pilnveidošanā Padomes Lēmuma 1999/437/EK 1. līdz 4. pants attiecas tāpat, kā paredzēts Eiropas Kopienas dibināšanas līgumā.
   2.   Pirms delegācijas, kas pārstāv Padomes locekļus, piedalās kāda lēmuma pieņemšanā Apvienotajā komitejā, kas izveidota ar nolīgumu, ja minētā komiteja lemj saskaņā ar nolīguma 7. panta 4. un 5. punktu un 10. pantu, tās tiekas Padomē, lai konstatētu, vai ir iespējams pieņemt vienotu nostāju.
   5. pants
   Saskaņā ar nolīguma 14. panta 2. punktu minētā nolīguma 1., 3., 4., 5., 6. pantu un 7. panta 2. punkta a) apakšpunkta pirmo teikumu provizoriski piemēro, kamēr tie nav stājušies spēkā.

      Luksemburgā, 2004. gada 25. oktobrī

            Padomes vārdā —

            priekšsēdētāja

         R. VERDONK

      (1)  OV L 176, 10.7.1999., 31. lpp.

      (2)  OV L 131, 1.6.2000., 43. lpp.

      (3)  OV L 64, 7.3.2002., 20. lpp.

      (4)  Padomes dok. 13054/04 pieejams tīmekļa vietnē: http://register.consilium.eu.int

      (5)  OV L 176, 10.7.1999., 17. lpp.